open-index/open-wikipedia-markdown huggingface dataset:
DIV

**Divadelný festival DIV** (Divadelne Inšpiratívne Vystúpenia) sa koná každoročne už od roku 1988 v Divadle Jána Palárika v Trnave. Organizuje ho mesto Trnava. Diváci v rámci jeho programu môžu navštíviť predstavenie mnohých profesionálnych i amatérskych divadiel. Jeho súčasťou sú i tvorivé dielne pre študentov vysokých škôl.

Mesto Trnava uvažuje, že od roku 2010 by sa festival konal len každé dva roky. Definitívne rozhodnutie ešte nebolo oznámené.

## Referencie

Kategória:Divadelné festivaly na Slovensku
Kategória:Kultúra v Trnave
Stabilizátor

**Stabilizátor** môže byť:
*všeobecne: jav alebo faktor alebo zariadenie na stabilizáciu alebo zlepšenie stabilizácie, pozri pod stabilizácia
*v elektrotechnike skrátene:
**stabilizátor napätia (zariadenie na stabilizáciu elektrického napätia) 
**stabilizátor prúdu (zariadenie na stabilizáciu elektrického prúdu)
*v chémii: prísada stabilizujúca vlastnosti danej sústavy, najmä výbušných látok, liečív a podobne, pozri stabilizátor (chémia)
*v potravinárstve: látka stabilizujúca štruktúru potraviny, pozri stabilizátor (potraviny)
*v ekonomike: nástroj na tlmenie periodických javov v ekonomike, pozri stabilizátor (ekonómia)
*v motorizme: zariadenie znižujúce náklon a kolísanie motorových vozidiel počas jazdy, pozri stabilizátor (motorizmus)
*v letectve: vertikálna chvostová plocha, pozri stabilizátor (letectvo)
*v lodiarstve: zariadenie zabraňujúce kolísaniu lode, pozri stabilizátor (loď)
*v športe: časť luku, pozri pod luk
*v matematike: grupa izotropie
Kontaktný rohovec

**Kontaktný rohovec** (iné názvy: **rohovcová bridlica, keralit, keratit**) je skupina premenených hornín, ktoré vznikli v dôsledku pôsobenia kontaktnej metamorfózy na usadené horniny. Kontaktné rohovce sú horniny rozmanitého minerálneho zloženia a vzhľadu. Vyznačujú sa pomerne veľkou húževnatosťou a ostrohranným rozpadom, ktorý im dal i meno.

Termín rohovec (nem. *Hornfels*) zaviedol pre tento typ hornín v roku 1823 K. von Leonhardt. Názov má pôvod v označení najvyšších štítov v Alpách, ktoré sú tvorené týmito horninami výrazne odolnými voči erózii.

## Minerálne zloženie
Môžu mať variabilné zloženie. Väčšinou je základná hmota tvorená silikátmi ako kremeň, živce (ortoklas, sanidín, albit a iné) a sľudy (hlavne biotit), s výrazným zastúpením aluminosilikátov – epidotu, andaluzitu alebo kordieritu. Vo veľkom množstve môžu byť prítomné i minerály vyššieteplotných podmienok ako granát (hlavne grosulár) a hyperstén. Ak boli v pôvodnom sedimente prítomné i karbonáty, býva prítomný i wollastonit.

Horniny môžu mať celkom zastretú pôvodnú sedimentárnu štruktúru a granoblastickú – všesmerne vyvinutú textúru. V niektorých prípadoch však možno sledovať pôvodnú sedimentárnu vrstvovitosť, ktorú môže prestupovať kliváž.

## Vznik
Kontaktné rohovce vznikajú účinkom kontaktnej metamorfózy intruzívnych telies, obvykle granitoidov, na usadené horniny, v tzv. kontaktných aureolách. Teplotný účinok bázickejších magiem je síce silnejší, svojim priestorovým rozsahom však bývajú významnejšie granitoidné intrúzie. Ide väčšinou o vysokoteplotnú, ale nízkotlakovú metamorfózu. Usadené horniny, z ktorých sa kontaktné rohovce vytvorili mohli mať rôzne zloženie od slieňov, cez ílovce až po pieskovce. Kontaktné rohovce pôvodom zo slienitých až karbonátových hornín môžu byť označované aj ako erlány. Kontaktne premenené ílovité horniny sú často nazývané ako porcelanity.

Vyčleňuje sa niekoľko kontaktne metamorfných fácií: 
* fácia albit-epidotových rohovcov (vonkajšia časť kontaktného dvora)
* fácia amfibolických rohovcov (vnútorná alebo stredná časť kontaktného dvora)
* fácia ortoklas-cordieritových (pyroxenických) rohovcov (vnútorná časť kontaktného dvora) s teplotami nad 650 °C
* fácia ortoklas-sanidínových a sanidínových rohovcov (na styku s gabrom alebo bazaltom) s teplotami nad 800 °C.

## Výskyt
Sú známe zo mnohých pohorí Európy ako Harz, Eifel, Fichtelgebirge alebo Vogézy.

V Českom masíve sú kontaktné rohovce hojné na kontaktoch stredočeského plutónu s okolitými sedimenatmi, napr. pri Sedlčanoch alebo Říčanoch. Známe sú i z Železných hor.

V Západných Karpatoch sú známe predovšetkým zo Spišsko-gemerského rudohoria, napr. z Veľkého Hnilca, kde sú viazané na gemerické granitoidy.

## Referencie

## Iné projekty

Kategória:Premenené horniny
Motonari Móri

[thumb|Znak (''mon'') [Klan Móri|klanu Móri.]]

** Motonari Móri ** () bol významný daimjó na západe regiónu Čúgoku v období Sengoku, ktorý žil v 16. storočí (16. apríl 1497  - 6. júl 1571).

## Detstvo
Móri sa narodil ako Šodžumaru na malom panstve v provincii Aki v roku 1497. Traduje sa, že sa narodil na hrade Suzuo, z ktorého pochádzala jeho matka. Jeho otec Hiromoto Móri sa vzdal vedenia klanu v roku 1500 a presunul sa do hradu Tadžihi-Sarugake spolu s Motonarim. Motonariho starší brat Okimoto Móri sa stal jeho následníkom.
V roku 1506 Hiromoto zomrel v dôsledku nadmerného pitia. Šodžumaru zostal na hrade Sarugake. V roku 1511 sa  Šodžumaru stáva oficiálne dospelým a prijíma meno Motonari.

## Následníctvo v klane
V roku 1516 Okimoto zomiera. Okimotov syn Kómacumaru sa stáva jeho následníkom vo vedení klanu a Motonari sa stáva jeho ochrancom. Kómacumaru zomiera o osem rokov neskôr v roku 1523 a Motonari sa stáva jeho následníkom.

## Rozšírenie územia
Zovretie medzi silnými klanmi Amago a Óuči nútilo Motonariho vládnuť s nutnou dávkou diplomacie a šetrného využívania sily. Vďaka vynikajúcemu strategickému mysleniu dokázal obratne využiť svoje schopnosti a oba klany pokoriť. Keď sa k úspechom neskoršie pridala porážka klanu Ótomo z provincie Bungo, jeho západnej hegemónií v Čúgoku nestálo ceste už nič.

Motonari mal troch synov, ich mená sa zapísali do histórie. Takamoto Móri, Motoharu Kikkawa i Takakage Kobajakawa boli vychovávaní tak, aby dokázali spoločne udržať silné postavenie Móriov. Demonštroval túto filozofiu na svojom šípe. Každého syna donútil zlomiť jeden šíp. Potom to isté museli zopakovať s tromi šípmi naraz. V druhom prípade šípy nedokázali zlomiť, čím je vysvetlené, prečo je dôležité, aby všetci traja držali pri sebe.

Najstarší syn, Takamoto, bohužiaľ zomrel po rýchlo prebiehajúcej chorobe (alebo otrave), v priebehu svojho ťaženia proti klanu Amago. Kvôli tomu sa nestal Motonariho nástupcom a tento post pripadol Takamotovu synovi Terumotovi. Nahnevaný a rozhorčený Motonari nechal popraviť a zlynčovať všetkých, ktorí mohli byť za Takamotovu smrť zodpovední.

Motonari mal celkom deväť synov a dve dcéry. Štyri deti (včítane vyššie uvedených troch synov) mal so svojou ženou Мii-no-katou (niekedy tiež Mjókjú), tri deti so ženou z klanu Nomi a štyri so ženou z klanu Mijoši. 
## Motonari Móri v beletrii
Pozri Ľudia z obdobie Sengoku v populárnej kultúre.

## Referencie
* Samurai Archives- Mōri Motonari 

## Zdroje

Kategória:Osobnosti obdobia Sengoku
Kategória:Klan Móri
Vkladná knižka

**Vkladná knižka** je cenný papier, ktorý potvrdzuje existenciu vkladu a jeho výšky a zároveň vzťah medzi vkladateľom a bankou. Vkladná knižka má fyzickú podobu a jej predloženie je nevyhnutné pri výbere z vkladnej knižky (na rozdiel napríklad od termínovaného vkladu. Číslo vkladnej knižky je číslom vkladového účtu. Vkladná knižka je vedená bezplatne, na jej otvorenie sa však vyžaduje minimálny vklad. Minimálny vklad stanovuje banka a je obvykle vo výške 5 - 20 €. Peniaze na vkladnú knižku možno vkladať v hotovosti alebo bezhotovostným prevodom (z bežného účtu, zrážkou zo mzdy a pod.). 

Vkladné knižky možno rozdeliť z viacerých hľadísk:

1) Podľa meny, v ktorej je vkladná knižka vedená (vkladná knižka vedená v EUR, USD, CZK a pod.).

2) Podľa dĺžky výpovednej lehoty:

a) vkladná knižka bez výpovednej lehoty - výber z vkladnej knižky možno realizovať kedykoľvek, bez nutnosti predom ho banke ohlásiť, 

b) vkladná knižka s výpovednou lehotou - výber možno realizovať až po uplynutí výpovednej lehoty (čas od nahlásenia výberu banke po realizáciu výberu), pričom výpovedná lehota sa môže pohybovať od niekoľkých dní až do niekoľkých rokov. Obvykle je v ponuke bánk výpovedná lehota v trvaní 7 dní, 14 dní, 1, 2, 3, 6, 9, 12 a 24 mesiacov. Výpovednú lehotu si klient volí pri zriaďovaní vkladnej knižky. 

3) Podľa dĺžky viazanosti - tzv. termínované vkladné knižky, pri ktorých si klient volí čas, počas ktorého nebude z vkladnej knižky vyberať peniaze. Tento typ vkladných knižiek je veľmi podobný termínovaným vkladom.

4) Špeciálne typy vkladných knižiek:

a) devízová vkladná knižka - určené pre výber a vklad prostriedkov vo voľne zameniteľných menách (CZK, USD a pod.),

b) detská vkladná knižka - určená pre dieťa, zriadená rodičom,

c) výherné vkladné knižky - zväčša neúročené, pričom v pravidelných intervaloch dochádza k žrebovaniu výhry, ktorá je následne vyplatená v prospech vkladnej knižky.

Úročenie vkladných knižiek závisí od dĺžky výpovednej lehoty (alebo viazanosti). Čím je výpovedná lehota vyššia, tým je úrok na vkladnej knižke vyšší. Pri nedodržaní výpovednej lehoty a predčasnom výbere z vkladnej knižky dochádza k zrážke z úroku v zmysle platného cenníka banky.

## Zdroj
* Vkladná knižka. In: 

Kategória:Bankovníctvo
Incident úniku dát z Climatic Research Unit

**Incident úniku dát z Climatic Research Unit**, je bezpečnostný incident, ktorý sa odohral v novembri 2009, keď došlo k úniku osobnej elektronickej pošty a dokumentov z inštitúcie Climatic Research Unit (CRU) zaoberajúcej sa výskumom klimatických zmien na University of East Anglia.

Následné šírenie dokumentov vyvolalo kontroverziu menom **Climategate**. Podľa klimatoskeptikov je podstatou celej aféry silnejúce podozrenie, že hlavná časť teórie antropogénnej klimatickej zmeny (spôsobenej človekom), ktorá za jedinú príčinu globálneho otepľovania označuje priemyselné emisie CO2, je v lepšom prípade omyl a masmediálny podvod, v horšom prípade dokonca vedecký podvod. Nezávislé vyšetrovanie týchto obvinení, momentálne prebieha.

## Referencie


## Externé odkazy
* Watts Up With That? blog Anthony Wattsa]
* Climate Audit blog Stephena McIntreho]
* ICECAP stránky organizácie Climate and Environmental Change Assessment Project

Kategória:Klimatické zmeny
Kategória:Škandály
Helmut Schmidt

**Helmut Heinrich Waldemar Schmidt** (* 23. december 1918, Hamburg, Nemecko – † 10. november 2015, tamže) bol nemecký politik, predseda SPD a západonemecký kancelár v rokoch 19741982. 

Bol tiež činný vo vládach Západného Nemecka ako minister obrany a minister financií. Bol najstarším kancelárom západného Nemecka, pretože jeho nástupca Helmut Kohl bol kancelárom ako Západného Nemecka, tak novo zjednotenej NSR.

## Referencie

## Ďalšia literatúra
* 
* 
* 

## Iné projekty

Kategória:Kancelári Nemecka
Kategória:Ministri financií Nemecka
Kategória:Ministri obrany Nemecka
Kategória:Nemeckí politici
Kategória:Osobnosti z Hamburgu
Majstrovstvá sveta vo futbale 2010 – Skupina B

Zápasy **Skupiny B** Majstrovstiev sveta vo futbale 2010 sa budú hrať od 12. do 22. júna na šiestich štadiónoch. V **Skupine B** sú štyri tímy:  (8),&nbsp; (22),&nbsp; (52)&nbsp;a&nbsp; (12). V zátvorke je umiestnenie v rebríčku FIFA. 
Víťaz skupiny sa stretne s druhým zo Skupiny A, a druhý zo skupiny sa stretne s víťazom Skupiny A. 

:Všetky časy sú (UTC+2)

## Argentína - Nigéria

## Južná Kórea - Grécko

## Grécko - Nigéria

## Argentína - Južná Kórea

## Nigéria - Južná Kórea

## Grécko - Argentína

Skupina B
Erlán

**Erlán**, iné názvy: **pyroxenická rula**, **taktit**, **vápenato-silikátový rohovec** je premenená hornina, ktorá vzniká pri metamorfóze karbonatických hornín s vyšším obsahom silikátov. Patrí medzi kontaktné rohovce, i keď v strednej Európe sa takto označujú i regionálne premenené horniny. 

Názov erlán po prvýkrát použili A. Breithaupt a Ch. Gmelin v roku 1823. Odvodili ho podľa názvu lokality Erla pri Cransdorfe v Nemeckom Sasku. Vo svete sa takéto označenie kontaktných rohovcov používa zriedkavo.

## Vznik
Vznikajú účinkom kontaktnej termálnej premeny pri prieniku horúcich magmatických telies do karbonátov, najčastejšie vápencov, dolomitov alebo slieňovcov.

## Zloženie a vlastnosti
V erlánoch majú na rozdiel od ostatných kontaktných rohovcov väčší význam silikáty Ca a mafické minerály. Tvorí ich hlavne diopsid a plagioklas s prímesou kremeňa, kalcitu, epidotu a vesuviánu.

## Výskyt
V Českom masíve je známy z Krásnej Hory, Hazlova, Bludova (odtiaľ i regionálny názov bludovit) a Bechyně.

Erlány boli v Západných Karpatoch nájdené v Malých Karpatoch a pri Hodruši v Štiavnických vrchoch.

## Použitie
Niekedy sa používa ako dekoračný kameň.

## Referencie

## Zdroj
*

Kategória:Premenené horniny
Uhličitan železnatý

**Uhličitan železnatý** (FeCO3) je železnatá soľ kyseliny uhličitej. V prírode sa vyskytuje ako minerál siderit. Laboratórne sa dá pripraviť zrážaním síranu alebo chloridu železnatého s uhličitanom sodným.
: FeSO4 + Na2CO3 → FeCO3↓ + Na2SO4
: FeCl2 + Na2CO3 → FeCO3↓ + 2 NaCl

Kategória:Zlúčeniny železa
Železnatý
505
Kategória:ATC B03AA – Perorálne prípravky s dvojmocným železom
Síran zinočnatý

thumb
**Síran zinočnatý** (ZnSO4) je zinočnatá soľ kyseliny sírovej. 

## Goslarit
Síran zinočnatý z vodného roztoku kryštalizuje ako heptahydrát, ktorý sa ako minerál volá **goslarit** alebo **biela skalica** (staršie: **biely vitriol**). Biela skalica sa používa na konzervovanie kože a dreva a v očnom lekárstve. Po požití vyvoláva zvracanie.

## Príprava
Laboratórne sa síran zinočnatý pripravuje reakciou zinku (prípadne oxidu zinočnatého) s kyselinou sírovou za tepla.
: Zn + H2SO4 → ZnO + H2O + SO2
: ZnO + H2SO4 → ZnSO4 + H2O

Kategória:Zlúčeniny zinku
Zinočnatý
Kategória:ATC A12CB – Zinok
Oxid manganistý

**Oxid manganistý** je oxid mangánu s chemickým vzorcom Mn2O7 a s oxidačným číslom 7. Je vysoko výbušný.

## Príprava
Laboratórne sa pripravuje dehydratáciou manganistanu draselného s kyselinou sírovou:
:2 H2SO4 + 2 KMnO4 → Mn2O7 + H2O + 2 KHSO4

Manganistý
Manganistý
Manganistý
Kategória:Zlúčeniny mangánu
Ján Navrátil

**Ján Navrátil** (* 13. máj 1935, Sereď – † 19. február 2024, Galanta) bol slovenský básnik a spisovateľ. 

## Životopis
Pochádzal z rodiny lodníka. Základnú školu vychodil v Seredi  (19411949), gymnázium v Galante (19491953). V roku 19531955 učil na ZDŠ vo Vinohradoch nad Váhom a v roku 19551959 študoval na Vysokej škole pedagogickej v Bratislave slovenčinu a nemčinu. Učil na stredných školách v Šuranoch (19591961) a v Galante (19631971). Od roku 1971 sa venoval len literárnej tvorbe. Prvé verše pre deti uverejnil v časopisoch Ohník a Zornička, neskoršie prispieval do tých časopisov, ako aj do Včielky a Slniečka poéziou i prózou.
Knižne debutoval zbierkou veršov *V záhradke a za záhradkou* (1963), v ktorej spontánne reagoval na svoje čitateľské zážitky z tradičnej poézie pre deti.

## Dielo
### Literárne diela
**[[V záhradke a za záhradkou]]* (1963)
**[[Najmenší kolotoč sveta]]* (1965)
**[[Cestovanie s orangutanom]]* (1966)
**[[Plachetnica Nonsens]]* (1967)
**[[Kamzík a bambus]]* (1968)
**[[Len srdce prvej veľkosti]]*  (1970)
**[[Žltý mustang]]* (1977)
**[[Uzlík a Nitka]]* (1973)
**[[Tri červené klobúčiky]]* (1973)
**[[Kvetúzik a Inovatka]]* (1976)
**[[Medových súdok]]* (1977)
**[[Kúzelník s farbičkami]]* (1979)
**[[Ďuro Truľo a figliari]]* (1977)
**[[Námorník na suchu]]* (1980)
**[[Lampáš malého plavčíka (román)]]* (1980)
**[[Klobúčiky]]* (1968)
**[[Pesnička pre sovy]]* (1968) 
**[[Vodník Venček]]* (2010)
**[[Óda na kľúčovú dierku]]* 

### Televízne animované seriály
**[[Uzlík a Nitka]]* (1967) (réžia: L. Marcelová; výtvarník: Peter Cigán)
**[[Kocúr Máčik a mesiačik]]* (1969) (réžia: Milan Horvatovič; výtvarník: Jaromíra Burdová)
**[[Tri červené klobúčiky]]* (1970)
**[[Hlavne, že sa vezieme]]* (1972) (réžia: Milan Horvatovič; výtvarník: Alena Kaftanová)
**[[Trampoty Budzogáňa, zbojníckeho kapitána]]* (1972 – 1974) (réžia: Ján Chlebík)
**[[Blyskáčik a Hromotĺk]]* (1973 – 1975) (réžia: Ludvík Kadleček, Jan Karpaš, Bohuslav Šrámek, Stanislav Látal; výtvarník: Ludvík Kadleček)
**[[Zimné rozprávky]]* (1974) (réžia a výtvarník: Jan Dudešek)
**[[Banícke rozprávky]]* (1975) (réžia: Lucia Šebová)
**[[Hrkálka a Korálka]]* (1979 – 1983) (réžia: Milan Horvatovič; výtvarník: Zdeněk Smetana)
**[[Rozprávky naopak]]* (1979) (réžia: Ivan Renč)
**[[Čo to zvoní, čo to hrká?]]* (1987) (réžia: Ivan Renč; výtvarník: Dagmar Doubková)

### Hrané seriály a televízne hry
**[[Hra o česť]]* (1975)
**[[Zlatá Runa]]* (1976)
**[[Rachotilkovia]]* (1978)
**[[Figliari]]* (1979)

## Referencie

## Externé odkazy
* 

## Zdroj
* Biografia na stránkach vydavateľstva Formát  – dostupné 23. decembra 2009

Kategória:Slovenskí básnici
Kategória:Slovenskí spisovatelia pre deti a mládež
Kategória:Osobnosti zo Serede
PalmOS

**PalmOS** ™ je operačný systém s grafickým rozhraním a intuitívnym ovládaním určený pre PDA a komunikátory. Ponúka dotykový displej, podporu multimédií, prácu s pamäťovou kartou a konektivitu pre IrDA, Bluetooth™ a Wifi. Jeho výhodou sú nízke nároky na výkon, pamäť a rýchlosť, pretože v jednom okamihu môže bežať len jedna aplikácia. Pri prepínaní medzi aplikáciami si aplikácia uloží posledný stav, takže používateľ nespozná, že sa aplikácia spúšťa znova. Od verzie 5 umožňuje PalmOS spustiť jednu až dve aplikácie ako rezidentný, čo umožňuje napríklad prehrávanie mp3 na pozadí.

## Súčasnosť
Súčasné modely týchto PDA majú výkonný mikroprocesor firmy Intel XScale s minimálnou frekvenciou 200 MHz.
Štandardom sa stal farebný display s rozlíšením (320x480 alebo 320x320 bodov / 65 536 farieb). Veľkosť pamäte RAM začína pri low-end modelov na 32MB a končí použitím pevného disku s kapacitou 4GB - model LiveDrive. Väčšine modelov umožňuje so svetom komunikovať vstavané IrDA, Bluetooth™ rozhrania, u vyšších modelov potom ešte Wifi. Existujú aj zariadenia kombinujúce PDA s mobilným telefónom inak nazývané Smartphone (Treo 270/600/650/680), ktoré majú veľmi intuitívne ovládanie. 

## Súvisiace články
* Smartphone
* Symbian OS
* Windows Mobile
* Android

Kategória:Operačné systémy
John McCarthy

**John McCarthy** (* 4. september 1927, Boston, Massachusetts, USA – † 24. október 2011, Stanford, Kalifornia, USA) bol americký informatik, kognitívny vedec a výskumník v oblasti umelej inteligencie. Za svoj prínos v oblasti umelej inteligencie dostal v roku 1971 Turingovu cenu.

McCarthy je známy ako človek, ktorý údajne zaviedol pojem umelá inteligencia a tiež ako autor programovacieho jazyka Lisp. 

## Iné projekty

Kategória:Informatici USA
Kategória:Kognitívni vedci
Kategória:Priekopníci informatiky
Kategória:Tvorcovia programovacích jazykov
Kategória:Výskumníci v oblasti umelej inteligencie
Kategória:Držitelia Turingovej ceny
Kategória:Osobnosti z Bostonu (Massachusetts)
James Hardy Wilkinson

**James Hardy Wilkinson** (* 27. september 1919, Strood, Kent, Anglicko, Spojené kráľovstvo - † 5. október 1986, Teddington, Londýn) bol britský matematik a informatik - osobnosť numerickej analýzy, v ktorej objavil viacero významných algoritmov.

V roku 1970 dostal Turingovu cenu za jeho výskum v oblasti numerickej analýzy, ktorý umožnil efektívnejšie použitie počítačov pri riešení numerických úloh a jeho prácu v oblasti numerických metód lineárnej algebry a spätného odhaľovania chýb. Je po ňom pomenovaná Wilkinsonova cena, ktorá sa udeľuje každé štyri roky za výskum v oblasti numerického softvéru.

Kategória:Narodenia v 1919
Kategória:Úmrtia v 1986
Kategória:Držitelia Turingovej ceny
Kategória:Anglickí matematici
Kategória:Anglickí informatici
Majstrovstvá sveta vo futbale 2010 – Skupina C

Zápasy **Skupiny C** Majstrovstiev sveta vo futbale 2010 sa budú hrať od 12. do 23. júna na šiestich štadiónoch. V **Skupine C** sú štyri tímy:  (9),&nbsp; (14),&nbsp; (28)&nbsp;a&nbsp; (33). V zátvorke je umiestnenie v rebríčku FIFA.
Víťaz skupiny sa stretne s druhým zo Skupiny D, a druhý zo skupiny sa stretne s víťazom Skupiny D. 

:Všetky časy sú (UTC+2)

## Anglicko - Spojené štáty

## Alžírsko - Slovinsko

## Slovinsko - Spojené štáty

## Anglicko - Alžírsko

## Slovinsko - Anglicko

## Spojené štáty - Alžírsko

Skupina C
Majstrovstvá sveta vo futbale 2010 – Skupina F

Zápasy **Skupiny F** Majstrovstiev sveta vo futbale 2010 sa budú hrať od 14. do 24. júna na šiestich štadiónoch. V **Skupine F** sú štyri tímy:  (4),&nbsp; (30),&nbsp; (77)&nbsp;a&nbsp; (34). V zátvorke je umiestnenie v rebríčku FIFA.

Víťaz skupiny sa stretne s druhým zo Skupiny E, a druhý zo skupiny sa stretne s víťazom Skupiny E. 

:Všetky časy sú (UTC+2)

## Taliansko - Paraguaj

## Nový Zéland - Slovensko

## Slovensko - Paraguaj

## Taliansko - Nový Zéland

## Slovensko - Taliansko

## Paraguaj - Nový Zéland

## Referencie

Skupina F
Arabeska

**Arabeska** môže byť:
* v architektúre a výtv. umení: plošný ornament zložený z geometrických prepletajúcich sa rastlinných a sekundárne aj zvieracích tvarov, známy najmä z obdobia helenizmu, renesancie a klasicizmu, pozri arabeska (architektúra)
* v literatúre: nenáročná poviedka zachytávajúca výjavy zo života viacerých osôb, pozri arabeska (literatúra)
* v hudbe: 
** krátka nenáročná (spravidla klavírna) skladba, pozri arabeska (krátka skladba)
** figurovanie a ozdobovanie melódie
* v balete: druh baletného postoja, pozri arabeska (balet)
* v potravinárstve: lisované pečivo alebo cukrovinka rozličných (najmä geometrických) tvarov, pozri arabeska (pečivo)
Bežecké lyžovanie

[náhľad|Lyžiarske preteky v [Tartu, Estónsko, zima roku 2006.]]
**Bežecké lyžovanie** alebo **beh na lyžiach** alebo hovorovo **bežkovanie** je vytrvalostný druh lyžovania za pomoci bežeckých lyží. Zimný olympijský šport. 

Rekreačne sú rozšírené tri typy bežkovania: klasické, voľnou technikou (ang. skating, korčuľovanie) a turistika. Klasické bežkovanie je lyžovanie vo vyfrézovanej stope. Turisti využívajú rovnakú techniku, no zväčša bez stopy a vo voľnej prírode. Korčuľovanie je pravidelné striedanie sklzu na jednej a druhej lyži na rovnom upravenom povrchu (podobné korčuľovaniu). Pri klasickej a korčuliarskej technike sa používajú rozdielne lyže i palice.

Bežkovanie je pomerne lacný šport, za využitie trás sa zväčša platí len symbolický poplatok. Zároveň ide o veľmi zdraviu prospešný šport, pri ktorom sú zapojené takmer všetky svalové partie a kĺby sú namáhané minimálne. Tento šport je preto vhodný ako doplnkový šport v zimnom období a taktiež na chudnutie.

Najznámejšie bežkárske stredisko na Slovensku je Skalka v Kremnických vrchoch. Nachádza sa v ňom viac ako 50 kilometrov upravovaných trás a konajú sa tam najznámejšie slovenské bežecké preteky Biela stopa. 

## Zdroje
* Slovenská lyžiarska asociácia 


Kategória:Zimné športy
Raclette

**Raclette** je značka syru a názov pokrmu, ktorý sa z tohto syru vyrába.

## Syr
Raclette je polotvrdý slaný syr vyrábaný z kravského mlieka. Pochádza zo Švajčiarska. Vyrába sa ako veľký guľatý bochník s váhou asi 6 kg.

## Jedlo
Raclette je tradičné švajčiarske jedlo a pri jeho príprave hrá dôležitú rolu rovnomenný syr. Syr sa pri ohni alebo s pomocou špeciálneho stroja zahrieva. Zmäknutý sa potom servíruje na tanier. Spolu so syrom sa podávajú rôzne tradičné prílohy - zemiaky, uhorky, nakladané cibuľky, sušené alebo údené mäso, paprika, cibuľa, rajčina, šampiňóny a pod.

## Iné projekty

## Externé odkazy
* ''Geschichte der Raclettegeräte'' 

Kategória:Švajčiarske syry
Kategória:Syry z kravského mlieka
Tímúr Kutluk

**Kutluk** (približne *1370 - †1399) bol chán Zlatej hordy v rokoch 1397 – 1399. Zúčastnil sa aj na bitke na Vorskli. Bol usmrtený pri konflikte s Tochtamišovým synom.

## Zdroje

Kategória:Cháni Zlatej hordy
Baldachýn

thumb|Baldachýn nad trónom
**Baldachýn** alebo **podnebie** (tal. *baldacchino*; vlastne v *Baldach*-u, teda v stredovekom Bagdade zhotovený zlatý brokát) je ozdobná strieška trónov, postelí, kazateľníc, pomníkov a iného, ktorá bola vyrobená pôvodne z brokátu.

## Iné projekty

## Zdroje
Chloristan

**Chloristan** alebo **perchlorát** je pomenovanie pre soli odvodené od kyseliny chloristej so všeobecným chemickým vzorcom M+IClO4.

Chloristany alkalických kovov sa pripravujú z príslušných chlorečnanov, ktoré sa pri zahrievaní disproporcionujú - napr.:

: 4 KClO3 → 3 KClO4 + KCl

alebo sa vo vodnom roztoku elektrolyticky oxidujú.

Ostatné chloristany sa obyčajne pripravujú rozpúšťaním príslušných kovov, hydroxidov alebo uhličitanov vo vodnom roztoku kyseliny chloristej.

Chloristany sú najstálejšie zlúčeniny chlóru, ktoré obsahujú kyslík. V žiare sa rozkladajú a vzniká chlorid a kyslík. Väčšina chloristanov je vo vode dobre rozpustná. Chloristany pôsobia na rastliny ako silný jed a používajuú sa aj v priemysle výbušnín.

## Iné projekty

Kategória:Anióny
Kategória:Zlúčeniny chlóru
Kypčacký chanát

**Kypčacký chanát** alebo **chanát Kypčak** môže byť:
*chanát Kypčakov od začiatku 11. storočia do roku 1219, pozri Kypčacký chanát (11.-12. storočie)
*Zlatá horda
Gibibajt

**Gibibajt** (skratka *GiB*, ) je jednotka kapacity pamäťových médií. 

## Definícia
Jeden gibibajt je 230 bajtov.

Väčšina používateľov namiesto gibibajt používa zaužívaný, ale technicky nesprávny termín gigabajt, ktorý je podľa SI definovaný ako 109 bajtov.
Jeden gibibajt zodpovedá 1024 MiB.

## Pozri aj
* Binárny prefix

Kategória:Jednotky informácie
Tvrtko Vujity

**Tvrtko Vujity** (* 24. september 1972, Pécs, Maďarsko) je maďarský reportér a spisovateľ.

## Život
Otec bol baník a matka dedinská učiteľka. Vďaka náhode sa ako 19-ročný stal vojnovým spravodajcom, keď sa ocitol obkľúčený v meste Osijek v čase juhoslovanskej vojny. Žurnalistiku vyštudoval v Miami v USA. 

Za svoju neúnavnú a často nebezpečnú prácu získal množstvo ocenení, okrem iných i maďarskú Pulitzerovu cenu a štátne vyznamenanie Kríž za zásluhy. Jeho videozáznamy z miest, pre bežného človeka často nedostupných, preberajú aj medzinárodné televízne stanice, ako sú CNN a BBC. Prednáša na univerzitách v Maďarsku i v zahraničí. Založil nadáciu *Každodenný hrdina* a cenu tejto nadácie udeľujú každý rok hrdinom všedných dní: obyčajným ľuďom i deťom.

Je ženatý, má synov Benjamína, Barnabáša a Bendegúza. Istý čas bol na "materskej dovolenke", aby sa manželka opäť mohla venovať basketbalu v ktorom patrila medzi domácu špičku. Bol veľvyslancom mesta Pécs, Európskeho hlavného mesta kultúry v roku 2010.

Knihy Trvtka Vujitya sa vo veľmi krátkom čase stali v Maďarsku bestsellermi. Boli preložené do viacerých jazykov, vrátane slovenčiny.

## Knihy
* Videl som peklo (2003), Veľký Meder: Talentum, Panta Rhei, 2003. ISBN 80-88979-10-2.
* Videl som peklo 2 (2004), Veľký Meder: Talentum, Panta Rhei, 2004. ISBN 80-88979-17-X.
* (Ne)obmedzený diktátor (2006), Veľký Meder: Talentum, Panta Rhei, 2006. ISBN 80-88979-18-8.
* Posledná cesta do pekla (2007), Veľký Meder: Talentum, Panta Rhei, 2007. ISBN 978-80-88979-36-4.
* Útek z pekla (2009), Veľký Meder: Talentum, Panta Rhei, 2009. ISBN 978-80-88979-85-2.
* Rozlúčka s peklom (2010), Veľký Meder: Talentum, Panta Rhei, 2010. ISBN 9788081230080.
* Pekelné príbehy : ...a čo sa stalo odvtedy... (2011), Veľký Meder: Talentum, Panta Rhei, 2011. ISBN 9788081230189
* Pekelné príbehy : Kráľovnina reč (2013), Veľký Meder: Talentum, Panta Rhei, 2013. ISBN 9788081230264

Kategória:Maďarskí spisovatelia
Kategória:Maďarské osobnosti chorvátskeho pôvodu
Kategória:Osobnosti z Pécsu
Teória zdôvodnenia

**Teória zdôvodnenia** ako súčasť epistemológie je teória, ktorej cieľom je pochopiť zdôvodnenie (justifikáciu) výrokov a presvedčení. Zdôvodnenie je teda: 
* dôvod, prečo niekto zastáva určité stanovisko,
* alebo vysvetlenie toho, prečo je určité presvedčenie pravdivé,
* alebo odpoveď na otázku „Ako vieš?“, ktorú kladieme človeku, ktorý sa prezentuje ako vediaci v určitej oblasti.

Ak „A“ vysloví o nejakej veci tvrdenie a „B“ toto tvrdenie spochybní, ďalším krokom subjektu „A“ je zvyčajne snaha svoje tvrdenie zdôvodniť. Zdôvodnenie sa môže opierať napríklad o skúsenosť (teda o evidenciu získanú zmyslami), svedectvo autority alebo logickú dedukciu. Teórie zdôvodnenia poznania môžeme rozdeliť do dvoch základných skupín: iracionalistické, odvolávajúce sa na iracionálne kritériá (pocity, viera) a autority a racionalistické, ktoré sa odvolávajú na racionálne kritériá a autority.

## Zdroj
* 

## Pozri aj
* Odôvodnenie

Kategória:Epistemológia
Fundacionalistická teória

**Fundacionalistická teória** je v epistemológii teória zdôvodnenia, podľa ktorej existujú tzv. základné presvedčenia, ktoré sú základom pre zdôvodňovanie všetkých ostatných presvedčení. Základné presvedčenia sú sebaevidentné, nepotrebujú podporu od iných presvedčení; sú základom, na ktorom je vystavaná epistemická budova poznania. Spolu s koherenčnou teóriou patrí k internalistickým teóriám zdôvodnenia.

Potreba formulovať takúto teóriu vyplýva z nasledujúceho uvažovania: 
* Majme nejaký výrok A, ktorému je možné priradiť pravdivostnú hodnotu (teda povedať, či je pravdivý alebo nepravdivý). V procese jeho zdôvodňovania vyslovíme ďalší výrok B. Pravdivosť výroku B však taktiež musí byť niečím zdôvodnená, a preto vyslovíme zdôvodnenie C, atď. Ak teda nastáva nekonečný regres zdôvodňovania, žiaden výrok (a teda ani presvedčenie) nie je v konečnom dôsledku zdôvodnený. Ak definujeme poznanie štandardne ako zdôvodnené pravdivé presvedčenie, podmienka zdôvodnenia nemôže byť nikdy naplnená a preto nemôžeme nikdy dosiahnuť poznanie.
* V procese zdôvodňovania sa od výroku A dostaneme cez sériu výrokov B, C, D,... k počiatočnému výroku A. Podmienka zdôvodnenia nie je naplnená ani v tomto prípade, pretože každý výrok by zdôvodňoval sám seba.
* V procese zdôvodňovania dospejeme k výrokom, ktoré už nepotrebujú byť zdôvodnené, pretože ich pravdivosť je evidentná.

Podľa prvých dvoch prípadov je poznanie nemožné a vedú preto ku skepticizmu. Tretí bod zdôvodňuje formuláciu fundacionalistickej teórie.

## Referencie


Kategória:Teórie zdôvodnenia
Kategória:Epistemológia
Jišuv

**Jišuv** (hebrejsky: ישוב, doslova „obyvateľstvo, osídlenie“ alebo „miesto kultúry a civilizovaných spôsobov“, celým názvom הישוב היהודי בארץ ישראל; ha-Jišuv ha-Jehudi be-Erec Jisra'el „Židovské osídlenie v zemi Izraelskej“) je termín sionistického hnutia, ktorý pred vytvorením štátu Izrael v roku 1948 označoval obyvateľstvo na území Palestíny. Obyvatelia a noví osadníci boli kolektívne označovaní ako **„jišuv“**. Tento termín začal byť používaný v 80. rokoch 19.storočia, kedy na území Palestíny žilo zhruba 25 000 Židov. Bol používaný až do roku 1948, kedy sa na území Palestíny nachádzalo pred založením štátu Izrael približne 700 000 Židov.

Jišuv možno rozdeliť na „starý jišuv“ a „nový jišuv“.

* **Starý jišuv** zahrnuje všetko židovské obyvateľstvo na území Palestíny pred alijou v roku 1882. Ortodoxní Židia žili prevažne v Jeruzaleme, Safede, Tiberii a Hebrone. Menšie komunity boli v Haife, Jaffe, Nábuluse, Akko, Šfarame, Peki'ine a do roku 1779 tiež v Gaze. Väčšia časť starého jišuvu sa zaoberala štúdiom Tóry a jeho donátormi boli Židia z diaspóry.

* **Nový jišuv** zahrnuje tých, ktorí opustili múry Starého mesta v Jeruzaleme v 60. rokoch 19.storočia, zakladateľa mesta Petach Tikva a prvú aliju z roku 1882, ktorú nasledovali prví osadníci až do založenia štátu Izrael v roku 1948.

## Poznámky
* 

Kategória:Dejiny Izraela
Zubačka

**Zubačka** môže byť:
*ozubnicová železnica
*v botanike :
**rod cievnatých rastlín (lat. Dentaria), často zaraďovaný ako podrod rodu žerušnica (Cardamine), pozri pod žerušnica
**rod machorastov (lat. Fabronia), synonymum: zúbok, pozri zúbok (rod)

## Zdroje
Pozemná lanová dráha Starý Smokovec – Hrebienok

|}

**Pozemná lanová dráha Starý Smokovec – Hrebienok** je pozemná lanová dráha, ktorá spája osadu Starý Smokovec a vrch Hrebienok vo Vysokých Tatrách. Je to jediná pozemná lanovka na Slovensku. Jej prevádzka sa začala 17. decembra 1908, rekonštrukciami prešla v rokoch 19501951, 19671970 a 20072008. Prevádzkovateľom dráhy je Tatry mountain resorts, a.s. a prevádzkovateľom dopravy na dráhe je tiež Tatry mountain resorts, a.s.

Jej rýchlosť je , údolná stanica je vo výške , vrcholová stanica vo výške  Šikmá dĺžka dráhy je , priemerný sklon 13,1%. Prepravná kapacita bola 1600 osôb za hodinu.

## Dejiny
### 1908
V dobe budovania Tatranskej elektrickej železnice existovali úvahy o ozubnicovej železnici s rozchodom 700 mm zo Starého Smokovca na Hrebienok, avšak technické a ekonomické aspekty predurčili pre túto trasu pozemnú kyvadlovú lanovku. Stavba lanovky prebehla v roku 1908 a bola skolaudovaná 16. decembra 1908. Vďaka priaznivému terénu bola stavba pomerne jednoduchá (neboli potrebné rozsiahle zemné práce ani mostné stavby). Stanice boli jednoduchej konštrukcie, pohon bol tradične umiestnený v hornej stanici. Strojné a elektrické zariadenie dodala firma AEG.

### 1970
V rokoch 19671970 prešla lanovka rekonštrukciou. Naprojektovaná bola v rokoch 1965 a 1966, postavená v rokoch 19671970 a do prevádzky uvedená 12. februára 1970. Prepravná kapacita bola 900 osôb za hodinu.

## Galéria

Cable car in stary smokovec.jpg|Vozeň prevádzkovaný v rokoch 1970 až 2007
Stary Smokovec-Hrebienok, lanovka.jpg|Stanica Starý Smokovec
Hrebienok 1.JPG|náhled|Stanica Hrebienok
Hrebienok machinery room.JPG|Strojovňa v hornej stanici
Slovakia High Tatras Sm56.JPG|Výhybňa


## Referencie

## Iné projekty

Kategória:Lanovky na Slovensku
Kategória:Starý Smokovec
Kategória:Doprava vo Vysokých Tatrách
CD Numancia

**Club Deportivo Numancia de Soria, S.A.D.** je španielsky futbalový klub zo Sorie, ktorý bol založený 9. apríla 1945. V súčasnosti hrá druhú najvyššiu španielsku futbalovú súťaž, *Segunda División*, keďže na konci sezóny 2008/09 zostúpil z *[[La Liga|Primera División]]*.

## Sezóny
;4 sezóny v Primera División
* 1999/00, 2000/01, 2004/05, 2008/09.
;10 sezón v Segunda División
* 1997/98, 1998/99, 2001/02, 2002/03, 2003/04, 2005/06, 2006/07, 2007/08, 2009/10.
;8 sezón v Segunda División B
* 1989/90, 1990/91, 1991/92, 1992/93, 1993/94, 1994/95, 1995/96, 1996/97, 1997/98, 1998/99.
;33 sezón v Tercera División
* 1946/47, 1947/48, 1948/49, 1951/52, 1952/53, 1953/54, 1954/55, 1955/56, 1956/57, 1957/58, 1958/59, 1959/60, 1960/61, 1961/62, 1962/63, 1963/64, 1964/65, 1965/66, 1966/67, 1967/68, 1968/69, 1969/70, 1978/79, 1979/80, 1980/81, 1981/82, 1982/83, 1983/84, 1984/85, 1985/86, 1986/87, 1987/88, 1988/89.
;9 sezón v regionálnych súťažiach
* 1945/46, 1970/71, 1971/72, 1972/73, 1973/74, 1974/75, 1975/76, 1976/77, 1977/78.

## Káder mužstva
;Súčasná zostava:

 
 
 
 
 
 12px|Kapitán klubu

 
 

 
 
 
 

 

 

## Externé odkazy
* Oficiálna stránka klubu 

Kategória:Španielske futbalové kluby
Osadníci z Katanu

thumb|right|Osadníci z Katanu

**Osadníci z Katanu** je moderná spoločenská hra pre 3 – 4 hráčov (s rozšíreniami pre 3 – 6 hráčov, so zapracovaním variantu aj pre 2 hráčov), ktorá sa po prvýkrát objavila na trhu v roku 1995 pod názvom *Die Siedler von Catan*. Jej autorom je známy tvorca hier Klaus Teuber z Nemecka. Hra získala niekoľko ocenení, z ktorých najvýznamnejšie je ocenenie *Spiel des Jahres*, ktoré jej bolo udelené v roku 1995. Je považovaná za "Hru spoločenských hier". V roku 2000 bola v Nemecku vyhlásena za hru storočia.

Osadníci z Katanu bola jedna z prvých moderných spoločenských hier, ktorá si získala vysokú popularitu aj mimo Európy. Z hry sa predalo viac ako 15 miliónov kusov a preložila sa do 30 jazykov. Českú a slovenskú verziu (ale zatiaľ nie všetky rozšírenia) vydáva od roku 2004 pod názvom *Osadníci z Katanu* české vydavateľstvo Albi. 

## Pozri aj
* Moderná spoločenská hra

## Iné projekty

## Externé odkazy
* Osadníci z Katanu na boardgamegeek.com 
* Osadníci z Katanu na gamerate.net (slovensko/anglicky)
* Oficiálne stránky hry
* Informácie na stránkach slovenského vydvateľa hry 

Kategória:Doskové hry
Kategória:Moderné spoločenské hry
Málaga CF

**Málaga Club de Fútbol, S.A.D.** je španielsky futbalový klub so sídlom v Malage, Andalúzia. V súčasnosti hrá v Segunda División, druhej najvyššej španielskej futbalovej súťaži.
Medzi najväčšie úspechy klubu patrí víťazstvo v Pohári Intertoto v roku 2002, čím sa klub kvalifikoval do Pohára UEFA pre nasledujúci ročník, kde vypadol až v štvrťfinále. Málaga sa taktiež kvalifikovala do Ligy Majstrov 2012/13, kde vyhrala svoju skupinu a vypadla až v štvrťfinále.

## Zdroj
* Transfermarkt

Kategória:Španielske futbalové kluby
RCD Mallorca

**Real Club Deportivo Mallorca, S.A.D.** je španielsky futbalový klub so sídlom v Palma de Mallorca, Baleáry. V súčasnosti hrá v Primera División, najvyššej španielskej futbalovej súťaži. Domovským stánkom klubu je štadión Estadi Mallorca Son Moix s kapacitou 23 142 miest. 

Klub založil v roku 1916 republikán Adolfo Vázquez, ktorý ho pôvodne nazval po vtedajšom kráľovi, 
*Junta Directiva del Alfonso XIII FBC*, o rok neskôr bol klub premenovaný na 
*Real Sociedad Alfonso XIII* a tento názov zostal až do roku 1931, keď bol s politických dôvodov premenovaný na *Club Deportivo Mallorca*. V roku 1949 bola k názvu priradená predpona Real (slovensky: kráľovský) a tento názov nakoniec pretrval až do súčasnosti. Prvý štadión klubu mal názov *Buenos Aires* a bol slávnostne otvorený 25. marca 1916, zápasom proti FC Barcelona, ktorý Barcelona vyhrala .

Historickým rokom pre klub bol rok 2003, keď po prvýkrát vyhral Copa del Rey. Počas svojej histórie klub odohral 30 sezón v Primera División, 37 v Segunda División, 3 v Segunda División B a 12 v Tercera División.

## Sezóny
;30 sezón v Primera División
* 1960/61, 1961/62, 1962/63, 1965/66, 1969/70, 1983/84, 1986/87, 1987/88, 1989/90, 1990/91, 1991/92, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07, 2007/08, 2008/09, 2009/10, 2010/11, 2011/12, 2012/13, 2019/20, 2021/22, 2022/23
;37 sezón v Segunda División
* 1939/40, 1944/45, 1945/46, 1946/47, 1947/48, 1949/50, 1950/51, 1951/52, 1952/53, 1953/54, 1959/60, 1963/64, 1964/65, 1966/67, 1967/68, 1968/69, 1970/71, 1971/72, 1972/73, 1973/74, 1974/75, 1981/82, 1982/83, 1984/85, 1985/86, 1988/89, 1992/93, 1993/94, 1994/95, 1995/96, 1996/97, 2013/14, 2014/15, 2015/16, 2016/17, 2018/19, 2020/21
;3 sezóny v Segunda División B
* 1977/78, 1980/81, 2017/18
;12 sezón v Tercera División
* 1931/32, 1943/44, 1948/49, 1954/55, 1955/56, 1956/57, 1957/58, 1958/59, 1975/76, 1976/77, 1978/79, 1979/80, 
;7 sezón v regionálnych súťažiach
* 1932/33, 1933/34, 1934/35, 1935/36, 1940/41, 1941/42, 1942/43,

## Referencie

## Externé odkazy

* Oficiálna stránka klubu 
* RCD Mallorca na transfermarkt.com


Kategória:Šport v Palma de Mallorca
Kategória:Španielske futbalové kluby
Kategória:Kluby La Liga
Kategória:Futbalové kluby založené v 1916
Charles Bachman

**Charles William Bachman** (* 11. december 1924, Manhattan, Kansas, USA – † 13. júl 2017, Lexington, Massachusetts) bol americký informatik a softvérový inžinier. Je známy predovšetkým pre svoju prácu v oblasti databázových systémov, za ktorú v roku 1973 dostal Turingovu cenu. Je autorom databázového systému *[[Integrated Data Store]]* (IDS), ktorý vyvinul v 60. rokoch 20. storočia počas svojho pôsobenia v General Electric.

## Referencie

Kategória:Držitelia Turingovej ceny
Kategória:Informatici USA
Kategória:Osobnosti z Kansasu
Michael Oser Rabin

**Michael Oser Rabin** (* 1. september 1931, Vroclav, Poľsko, vtedy Nemecko) je izraelský informatik. 

Spoločne s Danom Scottom v roku 1959 zaviedol koncept nedeterministického konečného automatu, ktorý sa stal mimoriadne dôležitým konceptom najmä vo výpočtovej zložitosti. Upravil tiež algoritmus Garyho Millera na testovanie prvočíselnosti - tento test prvočíselnosti je dnes známy ako Millerov-Rabinov test prvočíselnosti (1975). Rabin je tiež autorom tzv. Rabinovho kryptosystému (1979), asymetrickej kryptografickej techniky, ktorej bezpečnosť závisí, podobne ako bezpečnosť algoritmu RSA, na výpočtovej zložitosti problému rozkladu na prvočísla. V roku 1987 spolu s Richardom Karpom objavil tzv. Rabinov-Karpov algoritmus, jeden z najznámejších efektívnych algoritmov na vyhľadávanie v texte.

Za článok z roku 1959, v ktorom bol zavedený koncept nedeterministického konečného automatu, dostal v roku 1976, spolu s Danom Scottom, Turingovu cenu.

Kategória:Držitelia Turingovej ceny
Kategória:Izraelskí informatici
Kategória:Izraelskí matematici
Kategória:Izraelskí logici
Kategória:Informatici USA
Kategória:Matematici USA
Kategória:Logici USA
Kategória:Matematici židovského pôvodu
Kategória:Informatici židovského pôvodu
Kategória:Logici židovského pôvodu
Kategória:Osobnosti USA židovského pôvodu
Kategória:Členovia United States National Academy of Sciences
Kategória:Členovia American Philosophical Society
Kategória:Osobnosti z Vroclavu
Náhradníci

**Náhradníci** () je americký animovaný seriál, ktorý v USA vysiela Disney Channel, na Slovensku Slovenská televízia. Niektoré epizódy z 1.série boli na Slovensku odvysielané skôr než na českom Disney Channel.

## Série
Zoznam epizód seriálu Náhradníci

Zoznam epizód seriálu Náhradníci, ktorý na Slovensku vysiela stanica Slovenská televízia.

## Série

## 1. séria

Kategória:Televízne zoznamy
Bázická hornina

[náhľad|vpravo|[Bazalt z okolia Žiaru nad Hronom, typický predstaviteľ bázických hornín.]]
**Bázické horniny** sú vyvreté horniny, ktoré neobsahujú kremeň, majú vysoký obsah živcov (hlavne vápnitých) a môžu obsahovať tiež pyroxény a olivíny a v malom množstve i amfiboly a biotit. Horniny ako také kremeň buď neobsahujú, alebo je prítomný iba ako akcesória. SiO2 je však zastúpené v mnohých iných mineráloch a tvorí 52-44% objemu horniny. Typickým predstaviteľom bázických hornín sú bazalt (výlevná hornina), gabro (plutonická hornina) a dolerit (subvulkanická hornina).

Pri zvýšenom obsahu sodíku v živcoch možno pozorovať prechod do intermediárnych hornín, ktoré majú i celkovo vyšší obsah SiO2. Pri poklese obsahu živcov a prevládaní mafických minerálov ako sú olivíny a pyroxény (kde je obsah SiO2 nižší ako 44%) sa takéto horniny nazývajú ultrabázické.

Napriek tomu, že termín možno považovať za zastaraný, v geologickej reči sa naďalej bežne používa. Termín bázický nie je totožný s termínom mafický, i keď sú významovo veľmi blízke.

V počiatkoch petrológie sa vedci domnievali, že kremík sa v magme spája s vodou a vytvára kyselinu kremičitú a preto sa horniny bohaté na kremeň označovali ako kyslé, zatiaľ čo horniny bohaté na MgO a FeO mali vytvárať zásady (bázy) a horniny, ktoré vytvárali sa označovali ako bázické.

## Referencie

Kategória:Vyvreté horniny
Kibibajt

**Kibibajt** (skratka *KiB*, ) je jednotka kapacity pamäťových médií. 

## Definícia
Jeden kibibajt je 210 bajtov.

Väčšina používateľov namiesto kibibajt používa zaužívaný, ale technicky nesprávny termín kilobajt, ktorý je podľa SI definovaný ako 103 bajtov.
Jeden kibibajt zodpovedá 1024 B.

## Pozri aj
Binárny prefix

Kategória:Jednotky informácie
Kleombrotos I.

**Kleombrotos I.** () bol kráľ Sparty od roku 380 pred Kr. do roku 371 pred Kr. Pochádzal z kráľovskej rodiny Agiovcov. Spolukráľom mu bol Agésilaos II. z kráľovskej rodiny Eurypontovcov.
Bol synom kráľa Pausania, ktorý kvôli obvineniam z korupcie (v roku 395 pred Kr.) strávil zvyšok života v exile. Na trón nastúpil po svojom bratovi Agésipolisovi, keďže ten bol bezdetný.

V roku 379 pred Kr. zvrhli pod vedenín Pelopida v Tébach oligarchickú vládu, ktorá sa opierala o spartskú posádku v Kadmei a prijali demokratickú ústavu. Sparta sa vytlačením svojich vojakov cítila potupená a vzrastom demokracie v Bojótii znepokojená. S protiakciou dlho neotáľala, už zime 378 pred Kr. z poverenia eforov viedol proti nim kráľ Kleombrotos svoju prvú vojenskú výpravu. Tá ale skončila fiaskom. Na území nepriateľa strávil s vojskom šestnásť dní bez toho aby došlo k zrážke a vrátil sa domov. Efori ho zbavili velenia a ďalšie vojenské výpravy viedol jeho spolukráľ Agésilaos. 

Agésilaos v roku 376 pred Kr. ochorel a Kleombrotos opäť dostal príležitosť veliť spartskému vojsku. Jeho úlohou bolo dobyť pevnosti v horskom pásme Kithairon medzi Tébami a Aténami, ktoré boli strategickým miestom. Po strate niekoľkých vojakov sa situácia opakovala. Kleombrotos sa s vojskom vrátil späť do Sparty. Rozhodlo sa, že nasledujúca akcia bude vedená po mori. V roku 374 pred Kr. sa Kleombrotos s flotilou lodí preplavil korintským zálivom a vo Fokide dobyl prístavnú pevnosť Kreusis. Korisťou spartského voska sa stalo aj dvanásť tébskych vojnových lodí. Túto pozíciu si Sparta udržala až do roku 371 pred Kr., keď v lete tohto roku vpadlo vojsko peloponézskeho spolku vedené spartským kráľom Kleombrotom do Bojótie. K bitke došlo na pláni pri dedine Leuktry, necelých dvadsať kilometrov od Téb. V početnej prevahe bolo vojsko peloponézskeho spolku, ktoré malo približne desaťtisíc vojakov, kým Tébania iba šesťtisicpäťsto a napriek tomu tu Sparta utrpela totálnu porážku. Vojsko Tébanov pod vedením Epameinónda tu po prvý raz vo vojenskej histórii použili v boji taktiku tzv. kosého šíku. Na bojisku ostalo štyritisíc Sparťanov, medzi nimi aj kráľ. Z tejto porážky sa Sparta už nikdy nespamätala a prestala byť hegemónom v gréckom svete. Následníkom Kleombrota sa stal jeho syn Agésipolis.
## Zdroje
* Xenofón, *Hellénika*
* Diodoros Sicílsky, *Bibliotheca historia*
* Vojtech Zamarovský, *Grécky zázrak*

Kategória:Vládcovia Sparty
Mebibajt

**Mebibajt** (skratka *MiB*, ) je jednotka kapacity pamäťových médií. 

## Definícia
Jeden mebibajt je 220 bajtov.

Väčšina používateľov namiesto mebibajt používa zaužívaný, ale technicky nesprávny termín megabajt, ktorý je podľa SI definovaný ako 106 bajtov.
Jeden mebibajt zodpovedá 1024 KiB.

## Pozri aj
Binárny prefix

Kategória:Jednotky informácie
Club Atlético Osasuna

**Club Atlético Osasuna** je španielsky futbalový klub so sídlom v Pamplone, Navarra. V súčasnosti hrá v najvyššej španielskej futbalovej súťaži, Primera División. 

Klub bol založený v roku 1920, do *Segunda Division* (druhej ligy) sa prebojoval v roku 1932. O tri sezóny neskôr už klub hral v *[[La Liga|La Lige]]*. V roku 2005 bol klub finalistom Španielskeho pohára.

## Osasuna v európskych pohároch

zdroj: kassiesa.net

## Externé odkazy

* Oficiálna stránka klubu 
* Osasuna na transfermarkt.com


Kategória:Španielske futbalové kluby
Kategória:Šport v Pamplone
Kategória:Kluby La Liga
Kategória:Futbalové kluby založené v 1920
Racing Club de Santander

**Real Racing Club de Santander, S.A.D.** je španielsky futbalový klub so sídlom v Santanderi, Kantábria. V súčasnosti hrá 2. španielsku najvyššiu futbalovú súťaž, *[[Segunda División]]*.

Kategória:Španielske futbalové kluby
Anu

**Anu** bol v sumerskej a neskôr aj v asýrskej a babylonskej mytológií boh nebies. Pán bohov, najvyššie postavený zo všetkých Sumerských bohov. Jeho číslo je 60, najväčšie, aké mohli mať bohovia (Enlil 50, Enki 40...)

Anu je vládcom na planéte Nibiru (môžeme sa stretnúť aj s názvom "*[[Marduk]]*" podľa jedného syna Ea), na Zemi rozdelil vládu medzi svojho prvorodeného syna Enkiho a Enlila. Anu sa vlády na Nibiru zmocnil násilne od Alalua, ktorý musel ujsť na temnú zem (našu planétu Zem (planéta)).

Chetitský text z Anuš (úryvok):
:*Porazil ho, Alala*
:*on pred nim utiekol*
:*dole na temnú zem*

Históriu opisujú texty, ktorých chetitská verzia sa nazýva *„Kráľovstvo nebies“*.

## Pozri aj

* Náboženstvo Sumeru

Kategória:Božstvá
Kategória:Sumerskí bohovia
Kategória:Babylonskí bohovia
Kategória:Asýrski bohovia
Kategória:Bohovia nebies
Boiling Lake

náhľad|Boiling Lake
**Boiling Lake** je jazero (zaplavená fumarola), ktoré sa nachádza na území Národného parku Morne Trois Pitons v štáte Dominika. Je to vriace jazero, vzdialené cca  od hlavného mesta Roseau. Má približne kruhový tvar s priemerom , hĺbka je v súčasnosti neznáma. Vzhľad je pitoreskný – sivo-modrá variaca sa voda, bubliny na hladine sú zahalené do oblaku pary – len pri silnejších poryvoch vetra sa hladina odkryje. 

Výlet k jazeru je pomerne náročná túra s výraznými výškovými rozdielmi – jedným smerom je potrebné prekonať približne 2000 drevených schodov. Úvod túry prechádza okolo Titou Gorge. Na výlet je potrebné rezervovať si celý deň. Nástup je v Laudat, trasa dnes už pravidelne upravovaná turistickými sprievodcami, vedie cez neporušenú prírodu dažďových pralesov, cez sopečný kráter Valley of Desolation s množstvom horúcich prameňov až k jazeru. Koniec túry je cca 40 metrov nad samotnou hladinou jazera.

Kategória:Jazerá v Dominike